section_heading: Glazbeni počeci
paragraph_text: Prvi singl, pjesma 'Čarolija', Jacquesu izlazi 2002. godine, a njome se široj publici predstavio na Dori, hrvatskome natjecanju za pjesmu Eurovizije, gdje ga je zamijetio i maestro Zdravko Šljivac, ponudio mu suradnju i izrekao javnu pohvalu da se takav pjevač rađa jednom u 300 godina. Već sljedećeg mjeseca Jacques potpisuje ekskluzivni izdavački ugovor s diskografskom kućom Croatia Records, s kojom još i danas uspješno surađuje, a plod te uspješne suradnje su čak 13 diskografskih izdanja.